Source: https://www.factual.ro/declaratii/kelemen-hunor-despre-modificarile-codului-penal/
Timestamp: 2020-04-02 23:20:03+00:00
Document Index: 43286135

Matched Legal Cases: ['articolul 5', 'articolul 154', 'articolul 269', 'Articolul 298', 'articolul 308', 'articolul 13', 'articolul 297', 'articolul 308', 'articolul 308', 'articolul 308']

Kelemen Hunor despre modificările Codului Penal - Factual • Adevărul din politică
„Nu avantajează până la urmă nici pe domnul Dragnea, nici pe domnul Tăriceanu această modificare.”
În 24 aprilie 2019, în urma adoptării modificărilor Codului Penal, liderul UDMR Kelemen Hunor a făcut următoarea declarație:
Dacă modificările aduse codului penal îi avantajează pe Liviu Dragnea și pe Călin Popescu Tăriceanu.
Modificările legii 286/2009 și a legii 78/2000 se pot găsi pe site-ul Camerei Deputaților. Modifcările au trecut în 24 aprilie 2019 de forul decizional.
Modificările principale sunt următoarele:
La articolul 5 din legea 286/2009 se modifică alineatul 1.
„Art. 5. – (1) În cazul în care de la săvârșirea infracțiunii până la judecarea definitivă a cauzei au intervenit una sau mai multe legi penale, se aplică legea mai favorabilă în integralitate, neputându-se combina prevederi din legi succesive.”*
Termenele de prescripție prevăzute de articolul 154 scad.
b) 10 8 ani, când legea prevede pentru infracţiunea săvârşită pedeapsa închisorii mai mare de 10 ani, dar care nu depăşeşte 20 de ani;
c) 8 6 ani, când legea prevede pentru infracţiunea săvârşită pedeapsa închisorii mai mare de 5 ani, dar care nu depăşeşte 10 ani;
Alineatul 3 din articolul 269 privind favorizarea infractorului se modifică:
(3) Favorizarea săvârşită de un membru de familie sau afin până la gradul al II-lea nu se pedepseşte.”
Articolul 298 privind neglijența în serviciu se abrogă.
La articolul 308 privind infracțiunile de corupție în serviciu comise de alte persoane se introduc două noi aliniate:
(1) Dispoziţiile art. 289-292 şi ale art. 297-301 privitoare la funcţionarii publici se aplică în mod corespunzător şi faptelor săvârşite de către sau în legătură cu persoanele care exercită, permanent sau temporar, cu sau fără o remuneraţie, o însărcinare de orice natură în serviciul unei persoane fizice dintre cele prevăzute în art. 175 alin. (2) sau în cadrul oricărei persoane juridice.
Se abrogă articolul 13^2 din legea 78/2000 care menționea următorul lucru:
„În cazul infracțiunilor de abuz în serviciu sau de uzurpare a funcției, dacă funcționarul public a obținut pentru sine ori pentru altul un folos necuvenit, limitele speciale ale pedepsei se majorează cu o treime.”
*textul cu roșu este cel introdus după modificări
În momentul de față, conform comunicatelor DNA, Liviu Dragnea este implicat într-un singur dosar.
Dosarul Tel Drum în care este acuzat de:
– două infracțiuni de abuz în serviciu cu obținere de foloase pentru sine sau pentru altul; – excepție de la art 297.
Dosarul Tel Drum încă nu este trimis în judecată.
În dosarul angajărilor fictive Liviu Dragnea are o condamnare pe fond de 3 ani și 6 luni cu executare. În 27 mai 2019 Liviu Dragnea a primit o condamnare definitivă în acest dosar: 3 ani și 6 luni cu executare. Acum el este închis la penitenciarul Jilava.
Revenind la dosarul Tel Drum: Infracțiunea de abuz în serviciu este prevăzută în articolul 297 din legea 286/2009. În modificările aduse Codului Penal se menționează că la articolul 308 din legea 286/2009 se introduc două noi aliniate. Cu modificările suferite, articolul arată în felul următor:
(3) Dacă infracţiunile prevăzute la art. 295, art. 297(infracțiunea de abuz în serviciu), art. 299 şi art. 300 au produs un prejudiciu material, iar făptuitorul acoperă integral prejudiciul cauzat, în cursul urmăririi penale sau al judecăţii, până la rămânerea definitivă a hotărârii judecătoreşti, limitele prevăzute la alin. (2) se reduc la jumătate.
În cazul dosarului Tel drum, odată cu aceste modificări, dacă Liviu Dragnea acoperă prejudiciul material pe care l-a produs în urma infracțiunii de abuz în serviciu, limitele speciale ale pedepsei se reduc la jumătate, nu doar cu o treime, pentru toate persoanele care au comis infracțiunea de abuz în serviciu.
Conform mass-media, Tăriceanu mai este acuzat că a primit o mită de 800.000 de dolari de la o companie austriacă. Pentru ca DNA să poată începe urmărirea trebuie ridicată imunitatea lui Călin Popescu Tăriceanu. Conform Digi24, în 9 aprilie ședința în care trebuia să se discute ridicarea imunității lui Călin Popescu Tăriceanu s-a amânat pentru a 6-a oară. Încă din 7 noiembrie 2018 s-a cerut ridicarea imunității lui Călin Popescu Tăriceanu. În 3 iunie Senatul a votat împotriva ridicării imunității lui Călin Popescu Tăriceanu.
Călin Popescu Tăriceanu este acuzat pentru luare de mită în perioada 2007-2008. E de menționat că el nu este încă urmărit penal, ci doar a fost făcută o cerere de ridicare a imunității
Atât el cât și Liviu Dragnea mai pot fi avantajați de modificarea articolului 154 din legea 286/2009. În forma modificată, articolul arată în felul următor.
Conform deciziei 5 a ÎCCJ din ședința din 11 februarie 2019 care definește interpretarea articolului 154, „prin data săvârșirii infracţiunii şi, implicit, data de la care începe să curgă termenul de prescripţie a răspunderii penale în cazul infracţiunilor simple a căror latură obiectivă implică producerea unei pagube ori realizarea unui folos necuvenit pe o perioadă de timp se înţelege momentul apariţiei primei pagube ori al obţinerii primului folos necuvenit.”
Liviu Dragnea ar putea beneficia de pe urma modificării articolului 154 din legea 286/2009 și de pe urma introducierii unor noi aliniate la articolul 308 din legea 286/2009. De asemenea, el ar putea beneficia de diminuarea termenelor de prescripție a răspunderii penale.
Călin Popescu Tăricenau nu beneficiază în acest moment în mod direct de pe urma modificărilor Codurilor Penale, în schimb dacă DNA va începe o urmărire penală a lui Călin Popeescu Tăriceanu pentru luare de mită și el ar putea beneficia de pe urma diminuării termenelor de prescripție a răspunderii penale, deoarece se va aplica legea cea mai favorabilă.
Afirmația lui Kelemen Hunor este falsă. Liviu Dragnea beneficiază de pe urma introducerii a două aliniate la articolul 308 din legea 286/2009 și Tăriceanu ar putea fi avantajat de modificările Codului Penal dacă cererea DNA de începere a urmăririi penale a sa va fi acceptată.